Бойко Бетов, Светлана Фидосиева
Нишки

chitanka.info

Държал ли си в шепи нощна пеперуда? Следвал ли си с поглед нейното спираловидно, уморено летене, дотогава, докато видиш всяка прашинка по крилата и? Забелязал ли си между черния прашец по дланите ти, останал от нея и размаха на крилата и, изблиците от бяла светлина, следвани от дълги паузи матовост, на едни тънки нишки, завихрящи се между теб и нея? Да, праха ще се отърси, но тези светещи нишки ще останат.

Ако светлината от прашеца попие в кожата пръстите ти ще побелеят. Ще им се прииска да настигнат полета на Нощната, а достигнат ли го заедно ще се превърнат в нишка светлина. Има ли бели нощни пеперуди или са само плод на игра на лунлъчите върху уличните лампи? Там, в светлината, не се забелязва маха на крилата, но се вижда посипването на прашеца. Вали пеперуденонощен дъждопрашец. Остава само да протегнеш ръце и да го попиеш, докато луната си играе със стъпките на хората под лампите. Отгоре на долу излиташ като бяла нощна пеперуда. Нишките ти се завихрят право към нажежената светлина.

Има бели нощни пеперуди.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.